Филип Петен

Филип Петен, целосно Анри Филип Бенони Омер Жозеф Петен , познат како маршал Петен, бил француски војсководач, подоцна претседател на Вишиевска Франција од 1940 до 1944 година. Поради своите воени заслуги во Првата светска војна бил прославуван како херој, но поради својата политика и настаните во Втората светска војна стигнал до судење и затвор поради велепредавство.
Животопис
Роден е на 24 април 1856 година во Коши-а-ла-Тур во Франција. Се образувал на воена акаденија во Париз. Како командант во Првата светска војна, Петен бил познат по одбрана на Верденво 1916 година. Подоцна како командант влијаел на разнишан морал на војската. Бил во слижба во францускиот Мароко, Министер завојна 1934година, а од 1939 до 1940 година бил амбасадор во Шпанија.

По Инвазија на Франција во 1940 година кога Германија навлегла во Франција, Петен кој тогаш бил на возраст од 84 години бил поставен за премиер на Франција на 16 јуни, а на 22 јуни потпишал мировна спогодба и со согласноста на германските власти организира своја влада во Виши, поради што се нарекува премиер на вишиевска влада. Неговата влада била под потполна германска управа што му нанело многу потешкотии на францускиот народ, а посебно на еврејскиот народ кој живеел во Франција.

Осуда за велепредавство
По операцијата Оверлорд и распад на Вишиевска Франција во 1944 година, Петен избегал во Германија а потоа во Швајцарија, но во април 1945 година се вратил во Франција каде што му е судено за предавство на државата. Судот го прогласил за виновен и бил осуден на смрт со стрелање. Таа казна ја преиначил претседателот Де Гол на 17 август 1945 година во казна на доживотен затвор. Казната ја служел на островот Ил д'Је, каде и починал на 23 јули 1951 година.

 Наводи

Richard Griffiths, Pétain, Constable, London, 1970, 
Herbert R. Lottman, Philippe Pétain, 1984
Nicholas Atkin, Pétain, Longman, 1997, 
Charles Williams, Pétain, Little Brown (Time Warner Book Group UK), London, 2005, p. 206, 
Guy Pedroncini, Pétain, Le Soldat et la Gloire, Perrin, 1989,  (in French)

 Fenby, Jonathan. The General: Charles de Gaulle and The France He Saved (2010) 
 Lacouture, Jean. De Gaulle: The Rebel 1890–1944 (1984; English ed. 1991), 640 pp

Категорија:Французи од Првата светска војна
Категорија:Родени во 1856 година
Категорија:Починати во 1951 година
Категорија:Француски политичари
Категорија:Премиери на Франција
Категорија:Колаборационисти во Втората светска војна
Категорија:Вишијевска Франција
Категорија:Членови на Француската академија